**2․3 Հայտարարությունների ստեղծում**

Նախորդ դասին մենք խոսեցինք թեմաներ կամ բլոկներ ստեղծելու մասին։ Այս տեսանյութում կանդրադառնանք հայտարարություններ անելու հնարավորությանը։

Եթե դուք ցանկանում եք ձեր աշակերտներին տեղյակ պահել որևէ իրադարձության մասին, նրանց ուշադրությունը հրավիրել որևէ նյութի կամ առարկայի վրա, դուք կարող եք ստեղծել հայտարարություն։ Դրա համար Google Classroom-ի հենց առաջին էջում անհրաժեշտ է սեղմել գրառումներ անելու պատուհանի վրա։ Այստեղ կբացվի պատուհան, որտեղ հնարավոր է գրառումներ անել։

Այս գրառմամբ ես աշակերտների ուշադրությունը կհրավիրեմ իրենց դասերի նախագծի վրա, այն նախագծի, որը մենք ձեզ հետ միասին դիտարկեցինք Google Drive-ում։ Դրա համար ես այստեղ կգրեմ․ «Սիրելի աշակերտներ, ձեզ եմ ներկայացնում ձեր դասերի նախագիծը»։ Համարենք, որ սա այն տեքստն է, որը ես ցանկանում եմ կիսել իմ աշակերտների հետ։ Ես այստեղ գրում եմ տեքստը և, եթե ունեմ որևէ ֆայլ ավելացնելու համար, այն կարող եմ անել ահա այս (Add) կոճակի միջոցով: Սեղմելով կոճակի վրա, ես ունեմ ֆայլ ավելացնելու չորս տարբերակ։ Առաջին տարբերակը դա ձեզ արդեն հայտնի Google Drive-ից ֆայլեր ներբեռնելու տարբերակն է, երկրորդը՝ որևէ կայքի հղման տեղադրման տարբերակը, երրորդ տարբերակն իմ համակարգչում արդեն առկա որևէ ֆայլի վերբեռնման տարբերակն է և չորրորդը՝ ՅուԹուբյան տեսանյութի կցման տարբերակը։ Այս դեպքում ես կկիրառեմ իմ համակարգչից որևէ ֆայլ վերբեռնելու տարբերակը։ Դրա համար ես բացում եմ File պատուհանը, սեղմում եմ ահա այս կոճակը, որտեղ գրված է՝ ընտրել ֆայլեր սեփական համակարգչից, ընտրում եմ Desktop և փնտրում «Դասերի նախագիծ» ֆայլը։ Ահա այսպես ես կվերբեռնեմ ֆայլն այստեղ՝ Google Classroom-ի միջավայր, կսեղմեմ Upload կոճակը և մի քանի վայրկյանում իմ ֆայլը կհայտնվի Google Classroom-ի միջավայրում։

Ֆայլը և հայտարարության տեքստը ձևակերպելուց հետո ես կարող եմ ընտրել այն աշակերտներին, որոնք որ պետք է տեսնեն կամ կարդան այս հայտարարությունը։ Այս պահին նշված է «բոլոր աշակերտները» տողը, քանի որ մենք դեռևս աշակերտ չունենք։ Եթե մենք ունենանք մի քանի դասարան, այս պատուհանը նույնպես ակտիվ կլինի և մեզ հնարավորություն կընձեռի ընտրել կոնկրետ այն դասարանը, որի համար նախապատրաստել ենք այս հայտարարությունը։ Աշակերտներին, հայտարարության տեքստը և ֆայլն ընտրելուց հետո, մենք կարող ենք այդ հայտարարությունն ուղարկել Google Classroom։ Դրա համար անհրաժեշտ է սեղմել Post կոճակը: Սակայն մինչ այդ եկեք տեսնենք, թե ի՞նչ սլաք է Post կոճակից դեպի աջ։ Սեղմելով այդ սլաքի վրա, մենք ունենում ենք մի քանի տարբերակ․ առաջինը նույնն է, ինչ Post կոճակը (դա նշանակում է, որ սեղմելով այդ կոճակը մենք միանգամից հայտարարությունը կուղարկենք Google Classroom), երկրորդ կոճակը Schedule՝ հնարավորություն է տալիս ընտրել այն օրը և ժամը, երբ մենք ցանկանում ենք հայտարարությունը տարածել, երրորդ կոճակը Save draft կոճակն է, որը որպես սևագիր մեր հայտարարությունը կպահպանի։ Այս դեպքում ես կսեղմեմ Post կոճակն այստեղից, կամ սկզբնական Post կոճակը, և հայտաարարությունը կգնա Google Classroom։ Ահա վայրկյաններ անց մեր բոլոր աշակերտները կտեսնեն մեր հայտարարությունը և կից ներկայացված ֆայլը։

Հաջորդ տեսանյութում մենք կսովորենք, թե ինչպե՞ս կարելի է նյութեր վերբեռնել Google Classroom-ի միջավայր, որպեսզի մեր աշակերտները կարողանան ծանոթանալ դրանց հետ։